དེ་ཡང་དེབ་ཐེར་རླངས་ཀྱི་པུ་ཏི་བསེ་རུ་ལས་ལར་སྐྱེས་པའི་མིས་རང་གི་སྐྱེ་རྒྱུད་མ་ཤེས་ན།ནགས་ཁུང་གི་སྤྲེའུ་འདྲ།མི་རང་གི་ཆོ་འབྲང་མ་ཤེས་ན་གཡུ་འབྲུག་ཟོལ་མ་འདྲ།ཡབ་མེས་ཀྱི་ཆེ་དགེ་ཡིག་ཚང་མ་ཤེས་ན།མོན་ཕྲུག་ཡལ་བོར་དང་འདྲ་གསུངས་པ་ལྟར་མགར་སྟོང་བཙན་གྱི་འཁྲུངས་ཡུལ་སྐོར་ལ་ད་བར་བོད་ཀྱི་ལོ་རྒྱུས་ཞིབ་འཇུག་པ་ཚོའི་ཁྲོད་དུ་བོད་ལྗོངས་ལྷོ་ཁ་ས་ཁུལ་ཁོངས་གཉལ་ཞེས་པར་འཁྲུངས་པའི་བཞེད་ཚུལ་དང་།ཡང་ལྷ་ས་སྟོད་ལུང་ལྡེང་ག་དགོན་གྱི་ཉེ་འགྲམ་གྱི་མགར་ཚང་གོག་ཅེས་པའི་ཁྱིམ་དུ་འཁྲུངས་པ།གཞན་ཡང་འཕན་ཡུལ་སོགས་ནསའཁྲུངས་པ་སོགས་བཞེད་པ་མི་འདྲ་བ་འགའ་ཡོད་འདུག